trierhorses, jeg er enig i at plagen leger. Men mener du virkelig, at hoppen viser sig som en "stærk leder" ved at flytte sig? Hvad siger alle horsemanshipperne til det? Hvis ens hest bider i én, skal man så bare rykke sig længere væk? Opfatter hesten det som "lederskab"? Og i så fald, hvordan hænger det så sammen med at den skal "respektere ens personlige rum"? Mvh Julie
Synes ikke dine svar muligheder er dækkende. I mine øjne ser hun ikke ud til at hverken irettesætte ham eller føle sig truet. Det virker mere som om hun lader sig overtale til lidt leg, bliver træt af det og viser det ved at vende rumpen til ham=slut på leg. Hun går jo ikke ligefrem langt væk...
Du skriver, at hun bliver træt af legen, og går... Jeg er personligt enig med dig, men   går hun selv, i stedet for at sende ham afsted? Hvis altså det passer, at heste "skal respektere lederens personlige rum"? Så ville det jo være en forbrydelse mod kontinuiteten i flokkens dynamik for en "leder" at flytte sig for en "ikke-leder". Den samme plag kan forøvrigt også finde på at komme blæsende og løbe ind i samme hoppe, ligesom de tit leger stejleleg sammen. Det er ret sødt   Men det stemmer overhovedet ikke overens med opfattelsen af hestes hieraki som værende lineært, usmidigt og baseret på "regler". Og det skaber spørgsmål omkring hvorvidt "adfærdsproblemer" kan skyldes at mennesket er en "dårlig leder". Når nu selv en "god leder" finder sig godmodigt i at små røvbananer bider hende og stejler op ad hende og generelt ter sig utidigt i hendes umiddelbare nærhed  Mvh Julie
i flokken ?
Jeg synes svensen har ret - han er lidt irriterende, men hun vil egentlig helst snakke med videokameraet, og gider så til sidst ingen af delene. Jeg synes absolut ikke, at det ser ud som om hans mission skulle være at flytte hende, så hvis vi skal udlede noget, så stemmer jeg på, at hun straffer ham lidt ved at gå væk. Men...du må ud og filme lidt mere Julie...og giv dem så lige en bunke hø at skændes om først  Hilsen, Lene
Han er født på stedet, men den pågældende hoppe kom først til, da han var et år. Hun er en rigtig matrone, der straks satte sig fed og mægtig på samtlige ressourcer fra drikketrug til kløtræ. Plagen flytter sig for hende med det samme, hvis der er foder i nærheden, men den er altså ligeglad med hendes "personlige rum", lader det til   Hans mor går i flokken, men viger for hoppen på videoen. Julie
...det duer jo ikke - vi skal jo bevise at en leder er en leder hele tiden   også uden ressourcer at slås om.
Hæ hæ... ja, jeg har gang i "projekt adfærd"-hjemmevideo. Jeg har været på kursus i at klippe film, så nu leger jeg løs. Jeg kunne have sparket mig selv i går da min hoppeplag løb efter et stykke flagrende plastik ude på folden ligesom en hund løber efter en fodbold. Vinden blæste plastikken omkring og hesten rendte efter, og forsøgte at fange det. Det så dybt mystisk ud  For god ordens skyld min egen tolkning af klippet: Plagen indleder en leg, hoppen leger halvhjertet med, og går derefter sin vej. Episoden har ingen betydning i forhold til flokkens rangorden, og hoppen risikerer ikke at miste status ved at vige for plagen. Mvh Julie
Du må bare have kameraet med hele tiden - der sker så meget sjovt på folden  Da min var yngre løb den efter ræven hver gang den kom forbi på sine runder...ikke aggressivt (og hun vil ellers også rigtig gerne bestemme), men for at lege - det forstod Mikkel nu ikke meget af desværre...
-vel fordi der også er en skjult opdragelse i at vise at man kan vende røven til når man bliver træt af en eller anden - måske... Alt er jo heldigvis ikke sort og hvidt - heller ikke når vi snakker heste. Tror det der er vigtigt er at hesten respekterer dig som individ og respekterer at du som menneske også har et personligt rum - ligesom hesten. En god leder er jo ikke en martyr - men en der venligt men bestemt viser vejen...
først er kommet til senere ødelægger så min teori, jeg kan klart se på mine når de går her ude og leger at der er og vil være en stor foreskel på hvad de føl der er født ind i flokken må og hvad der er tilladeligt for dem der ikke er født ind. pt har vi en 3 års hoppe udefra kommende hun rangere laver end fredrik på 8 mdr og hans mor fiona er samtidig langt fra den stærkeste i flokken selvom hun er den ældste hoppe. den højeste rangerende er amistar han kan godt lege med fredrik som din hoppe , men det slutter ofte med at han ligger ørene og fredrik smasker og går til den næste. hvad er bagrunden for din hoppe tidliger opstaldnings forhold kontra nuværende , størrere eller mindre flok ?
Svarer til mine og der har ikke været forskel på om føllet har været født ind i flokken eller er kommet til udefra. Min "Flok" har så ikke været større end 5 stk.s, det er ikke kun føllene der fik lov, at gå tæt på lederhoppen, de andre kunne også få lov, men når det gjaldt, kunne hun få deres opmærksomhed prompte og der var ingen diskussion om, at hun bestemte. Dejligt indlæg Julie, jeg er nemlig træt af at høre om, at hesten ikke respekterer ens personlige rum  Mine heste viser nemlig mange "Kærlige" opfordringer til forskellige ting f.eks; Giv mig nu maden, skal vi ikke afsted nu Når de "Trænger" ind på mit personlige rum. Mvh Charlotte
Plagen prøver ikke at flytte hoppen, eller opnå højere rang. Den leger jo bare  Hoppens reaktion giver hverken plagen højere rang eller lærer den en lektie. Hun gider bare ikke lege. Så enkelt mener jeg det er. Hvis plagen derimod prøvede at flytte hoppen væk fra f.eks. hø, føler jeg mig ikke overbevist om at hun ville vende sig og gå, for der er situationen en helt anden. Min mening er at heste skal lære at "respektere vores personlige rum". Ikke fordi vi opnår højere status som "leder" eller andre åndsvage teorier, men af ren og skær sikkerhed! En hest der møver ind i folk, er farlig. Den kan ikke forstå hvorfor den godt må når den kommer langsomt, men ikke må når den kommer med 180 i timen. Derfor bør man lære enhver hest at de skal holde sig i en sikker afstand, med mindre der bliver bedt om andet. Jeg tror ikke på at heste kan se et menneske som "leder", lige meget hvor meget Monty - Parelli man syntes man vil bruge. For vi er MENNESKER, og det ved hesten godt  Men man kan igennem træning gøre hesten lydhør, opmærksom og let, så den følger ens mindste vink. Ikke fordi "jeg følger min leder til døden", men fordi den har lært det igennem fornuftig træning. Derfor kan det ofte være svært at overføre hestenes indbyrdes sprog til vores træning og håndtering. For lige meget hvor godt vi prøver, kan vi ikke opnå samme forhold til vores heste, som hestene kan opnå indbyrdes.
Jeg er enig i at heste ikke må bide eller møve. Plagen hverken bider eller møver mig - men som Ciller siger er det et resultat af træning og ikke af at jeg er dens "leder". Hestenes indbyrdes relationer er så uendeligt komplicerede, at jeg heller ikke tror, vi kan gøre os håb om at deltage i deres sociale sfære som ægte medlemmer. Og ja, hoppen reagerer helt sikkert MEGET anderledes, hvis plagen rent faktisk kommer efter hende med det formål at flytte hende. Så dum er han heldigvis ikke... selvom han er en hest  Mvh Julie